Izvor: N1

Ministarstvo financija pripremilo je prijedlog porezne reforme koju će predložiti bez obzira na to što idu prijevremeni izbori.

Očito je da će HDZ u predizbornom vremenu nuditi manje poreze, jer je ministar financija, Zdravko Marić, govorio o rasterećenju poreza na dohodak izmjenom najviše stope od 40 posto, ali i olakšice za najmanje plaće.

VEZANE VIJESTI Marić zadovoljan: Blagajna se puni bolje nego lani

No najavio je i promjene u porezu na dobit, posebno olakšice za male i srednje poduzetnike. Čak i stopa PDV-a može i treba ići dolje, rekao je Marić, objašnjavajući da Hrvatska ima jednu od najvećih stopa u Europi. "Porezna reforma je nužnost, bez obzira na to tko će ih provoditi. Previše je olakšica i rasterećenja, treba ih smanjiti, a spustiti opću stopu", rekao je Marić.

Podsjetimo, ministar financija u tehničkoj Vladi, Zdravko Marić, predstavio je proračun u prvih šest mjeseci 2016. godine. Više pročitajte OVDJE.

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.